### | | | | --- | --- | | | | | --- | | **Byråd** 29. marts 2016 Sagsnr. 710-2016-6595 Dok.nr. 710-2016-128929 Bo Andresen | | 52.                 Embedslægetilsyn 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | SEL § 151, Sundhedsloven § 219 |

###

**SAGENS INDHOLD**

Byrådet skal i denne sag tage stilling til
Embedslægeinstitutionens tilsyn med kommunens plejecentre i 2015.

Embedslægeinstitutionen fører på vegne af Sundhedsstyrelsen
uanmeldt tilsyn vedrørende de sundhedsmæssige forhold for borgerne på
plejecentrene.

Tilsynene er i 2015 gennemført i perioden 27. februar til
9. november på fire af kommunens otte plejecentre. Det drejer sig om [adresse],
Åse Eriksen, [adresse] og Anlægget.

Plejecentrene [adresse], [adresse], [adresse] og Skaghøj
var fritaget for tilsyn i 2015 som følge af positive tilsynsresultater i 2014.

På [adresse] og [adresse] har Embedslægeinstitutionen (i det
følgende benævnt Tilsynet) fundet ”mindre fejl og mangler, som samlet kun
indebærer ringe risiko for patientsikkerheden”. På Anlægget og Voldumcentret
har Tilsynet ikke fundet anledning til bemærkninger.

Af Tilsynets rapporter fremgår det, at sundhedsforholdene
har været tilfredsstillende på alle fire plejecentre. Det fremhæves også, at
der har været gjort en stor indsats for at imødekomme kravene fremsat ved
seneste tilsyn. Som følge heraf opfylder alle fire plejecentre kravene for
gradueret tilsyn. Plejecentrene vil derfor være fritaget for Embedslægetilsyn i
2016.

For at imødekomme Tilsynets krav, er der udarbejdet
handleplaner for [adresse] og [adresse], hvor Tilsynet havde anmærkninger. Disse
handleplaner er siden godkendt af Embedslægeinstitutionen.

Social og Sundhed har udarbejdet et notat, som sammenfatter
konklusionerne fra Tilsynet i 2015. Sammenfatningen er vedlagt som bilag.

Tilsynsrapporterne og sammenfatningen har været i høring i
Ældrerådet. Høringssvaret er vedlagt som bilag.

**VURDERING**

Social og Sundhed finder det positivt, at alle kommunens
otte plejecentre opfylder kravene for gradueret tilsyn og derfor vil modtage
tilsyn hvert andet år.

De udarbejdede handleplaner beskriver opfølgende
aktiviteter. En kortfattet opsummering af disse aktiviteter fremgår af notatet
”Opfølgende aktiviteter - Embedslægetilsynet 2015”, som er vedlagt som bilag.

Aktiviteterne omfatter bl.a.:

· rettelse af alle konkrete påtaler

· indskærpelse af overholdelsen af gældende praksis

· undervisning af relevante medarbejdergrupper

· planlægning og gennemførelse af evalueringer og løbende
opfølgninger, herunder intern auditering

Af Ældrerådets høringssvar fremgår det, at Ældrerådet er
tilfreds med, at der ikke er fundet anledning til bemærkninger på Anlægget og
Åse Eriksen. Ældrerådet konstaterer endvidere, at der på [adresse] og [adresse]
er fundet mindre fejl, som kun indebærer ringe risiko for patientsikkerheden. Ældrerådet
finder, at der på [adresse] og [adresse] er rettet op på de oplyste fejl og
mangler. Ældrerådet undrer sig over, at tilsynsrapporterne først foreligger nu.

Social og Sundhed bemærker i den forbindelse, at det seneste
tilsynsbesøg er gennemført 9. november 2015, og at der gennemsnitligt går fire
uger fra besøget, indtil den endelige rapport foreligger.

**ØKONOMI**

Ingen økonomiske konsekvenser.

**INDDRAGELSE**

Tilsynsrapporterne og sammenfatningen har været i høring i
Ældrerådet.

**INDSTILLING**

Direktøren for Social og Sundhed indstiller til Byrådet:

1. At tilsynet tages til efterretning.

2. At indsatsen beskrevet i notatet ”Opfølgende aktiviteter -
Embedslægetilsynet 2015” godkendes.

**BESLUTNING**

***Social- og Sundhedsudvalget, 1. marts 2016:***

Fraværende:Ingen

Indstilles godkendt.

***Økonomiudvalget, 15. marts 2016:***

Fraværende:Oliver Jepsen

Indstilles godkendt.

**Bilag**

|  |  |
| --- | --- |
| Sammenfatning af konklusioner - Embedslægetilsynet 2015 | 710-2016-30806 |
| Opfølgende aktiviteter - Embedslægetilsynet 2015 | 710-2016-30808 |
| Anlægget 2015 | 710-2016-30795 |
| Tinghøj 2015 | 710-2016-30796 |
| Voldumcentret 2015 | 710-2016-30797 |
| [adresse] 710-2016-30794 |
| Høringssvar fra Ældrerådet vedr. embedslægetilsyn 2015 | 710-2016-100514 |